২০২১ ইন্ডিয়ান প্রিমিয়ার লিগ ফাইনাল
২০২১ ইন্ডিয়ান প্রিমিয়ার লিগ ফাইনাল খেলাটি সংযুক্ত আরব আমিরাতের দুবাইয়ে দুবাই আন্তর্জাতিক ক্রিকেট স্টেডিয়ামে ১৫ অক্টোবর ২০২১ তারিখে অনুষ্ঠিত হয়েছে। এটি একটি দিন/রাত টুয়েন্টি২০ খেলা, যেখানে নির্ধারিত হয় প্রতি বছর ভারতে অনুষ্ঠিত হওয়া ইন্ডিয়ান প্রিমিয়ার লিগের ২০২১ আসরের বিজয়ী। মূলত: খেলাটি ২০২১ এর ৩০ মে, আহমেদাবাদের নরেন্দ্র মোদী স্টেডিয়ামে অনুষ্ঠিত হওয়ার কথা ছিল। কিন্তু ভারতে কোভিড-১৯ এর বৈশ্বিক মহামারীর কারণে ২০২১ এর মে মাসে খেলাটিসহ মূল প্রতিযোগিতাটিকে স্থগিত করা হয়, এবং পরবর্তীতে প্রতিযোগিতার বাকী খেলাগুলোকে সংযুক্ত আরব আমিরাত-এ স্থানান্তর করা হয়েছিল।